wannaphong/clean_thaiwikipedia huggingface dataset:
# มหาวิทยาลัยรามคำแหง สาขาวิทยบริการเฉลิมพระเกียรติ จังหวัดอุดรธานี
มหาวิทยาลัยรามคำแหง สาขาวิทยาบริการเฉลิมพระเกียรติ จังหวัดอุดรธานี (อังกฤษ: Ramkhamhaeng University Udon Thani Campus in Honour of His Majesty The King) เป็นสาขามหาวิทยาลัยแต่ไม่เทียบเท่าวิทยาเขต ให้บริการการศึกษาในส่วนภูมิภาคของมหาวิทยาลัยรามคำแหง

 ประวัติ 
สาขาวิทยาบริการเฉลิมพระเกียรจิจังหวัดอุดรธานี แรกเริ่มก่อตั้งจากแนวคิดอธิการบดีมหาวิทยาลัยรามคำแหง นายรังสรรค์ แสงสุข ได้ดำเนินการจัดทำ " โครงการจัดตั้งมหาวิทยาลัยรามคำแหงสาขาวิทยบริการเฉลิมพระเกียรติส่วนภูมิภาค" ขึ้นมาเพื่อขยายโอกาสทางการศึกษาจากส่วนกลางไปสู่ส่วนภูมิภาค

จังหวัดอุดรธานี เป็นจังหวัดหลักของอีสานตอนบน ประกอบกับขยายตัวทางภาคอุตสาหกรรม  ตลอดจนเป็นเมืองหลักทางด้านเศรษฐกิจและระบบคมนาคมจึงจำเป็นต้องมีบุคลากรที่มีทักษะในระดับปริญญา

ต่อมารัฐมนตรีว่าการทบวงมหาวิทยาลัย ในขณะนั้น(นายประจวบ  ไชยสาส์น) ได้แจ้งไปยังจังหวัดอุดรธานีตามหนังสือด่วนมากที่  ทม  0100/482 ลงวันที่  5  กรกฎาคม  2542  ว่าทบวงมหาวิทยาลัย  มีนโยบายชัดเจนสนับสนุนให้มหาวิทยาลัยขยายโอกาสทางการศึกษาไปสู่ส่วนภูมิภาค จากการประสานงานเบื้องต้นทราบว่าสภาตำบลปะโคได้เสนอให้ที่ดิน จำนวน 253 ไร่ เป็นที่สาธารณสมบัติประเภทพลเมืองใช้ร่วมกันอยู่ที่หมู่   2  ตำบลปะโค  อำเภอกุมภวาปี จังหวัดอุดรธานี  เพื่อเป็นที่ตั้งของมหาวิทยาลัยรามคำแหงสาขาวิทยบริการเฉลิมพระเกียรติ จังหวัดอุดรธานี 

สภามหาวิทยาลัยรามคำแหง ตามข้อเสนอของอธิการบดี รังสรรค์  แสงสุข จึงมีมติให้จัดตั้งมหาวิทยาลัยรามคำแหง สาขาวิทยบริการเฉลิมพระเกียรติจังหวัดอุดรธานี และให้ดำเนินการจัดการเรียนการสอนในระดับปริญญาตรีตั้งแต่ภาค  1  ปีการศึกษา  2548  เป็นต้นมา

 หลักสูตรที่เปิดสอน 
  การเรียนการสอนในระดับปริญญาตรี ของสาขาวิทยบริการฯ จังหวัดอุดรธานี  ได้จัดให้มีการเรียนการสอนทางไกล  โดยใช้เทคนโนโลยีถ่ายทอดสัญญาณ ในระหว่าง วันจันทร์  - วันศุกร์  สำหรับวันเสาร์-วันอาทิตย์ ทางมหาวิทยาลัยได้จัดให้มีอาจารย์ประจำรายวิชาที่เปิดสอน  มาบรรยายสรุป  ณ  สาขาวิทยาบริการฯ จังหวัดอุดรธานี ตามตารางเวลาที่กำหนด  เพื่อให้นักศึกษามีโอกาสได้รับความรู้  และพบอาจารย์ผู้สอนโดยตรง  และกำหนดให้โรงเรียนสตรีราชินูทิศ  อำเภอเมือง  จังหวัดอุดรธานี  เป็นสนามสอบ  โดยมีบุคลากรของโรงเรียนเป็นกรรมการคุมสอบตามเกณฑ์ของมหาวิทยาลัย
 คณะนิติศาสตร์  
สาขานิติศาสตร์
 คณะรัฐศาสตร์  
สาขาวิชาบริหารรัฐกิจ
 คณะบริหารธุรกิจ  
สาขาวิชาบริหารทั่วไป
 คณะสื่อสารมวลชน  
สาขาวิชาสื่อสารมวลชน
 เรียนรายกระบวนวิชา (Per-Degree)
# เอมีเลีย คลาร์ก
เอมีเลีย อิซาเบล ยูฟีเมีย โรส คลาร์ก (เกิด 23 ตุลาคม ค.ศ. 1986) (For archive, scroll down to Clarke reply)Some sources give 1 May 1987, including
 
However, "Clarke, Emilia Isabelle E.R." is listed as a 1986 birth at  เป็นนักแสดงชาวอังกฤษ เธอเป็นที่รู้จักอย่างดีจากบทบาทเดแนริส ทาร์แกเรียน ในซีรีส์โทรทัศน์ทางช่องเอชบีโอเรื่อง มหาศึกชิงบัลลังก์ ซึ่งทำให้เธอได้รับการเสนอชื่อเข้าชิงรางวัลคริติกส์ชอยส์มูวีอะวอร์ด และเสนอชื่อเข้าชิงรางวัลเอ็มมีสามครั้งในปี 2013, 2015 และ 2016 ในปี 2017 คลาร์กเป็นหนึ่งในนักแสดงที่มีค่าตัวสูงที่สุดในโทรทัศน์ ได้รับค่าตัวจำนวน 1.1 ล้านดอลลาร์ต่อตอนใน มหาศึกชิงบัลลังก์ 

คลาร์กยังรับบทนำในละครบรอดเวย์เรื่อง นงเยาว์นิวยอร์ก (2013) ในปี 2015 เธอถูกจัดให้เป็นผู้หญิงที่เซ็กซี่ที่สุดในโลกที่ยังมีชีวิตอยู่ จากนิตยสาร เอสไควร์ นอกจากนี้เธอยังเป็นที่รู้จักจากบทซาราห์ คอนเนอร์ในภาพยนตร์แนววิทยาศาสตร์เรื่อง ฅนเหล็ก: มหาวิบัติจักรกลยึดโลก (2015), หลุยส์ซา คลาร์ก ในภาพยนตร์รักเรื่อง มีบีฟอร์ยู (2016) และคีราในภาพยนตร์เรื่อง ฮาน โซโล: ตำนานสตาร์ วอร์ส (2018) ในปี 2019 นิตยสาร ไทม์ จัดให้เธอเป็นหนึ่งใน 100 บุคคลที่ทรงอิทธิพลที่สุดในโลก
# พุดดง
พุดดง  หรือ เข็มบุษบา เป็นพืชในสกุลพุดชมพู (Kopsia) กระจายพันธุ์ทางตอนใต้ของจีน เอเชียตะวันออกเฉียงใต้ถึงออสเตรเลีย ลักษณะเป็นไม้พุ่มหรือไม้ต้นไม่ผลัดใบ สูงได้ถึง 15 เมตร ใบรูปรี รูปขอบขนานหรือรูปใบหอก ยาวได้ถึง 30 เซนติเมตร ปลายแหลมยาว โคนรูปลิ่มหรือแหลม ก้านใบยาว 0.3–1 เซนติเมตร ช่อดอกยาว 4–15 เซนติเมตร เกลี้ยงหรือมีขนละเอียด ก้านดอกยาวประมาณ 5 มิลลิเมตร กลีบเลี้ยงรูปไข่หรือแกมรูปขอบขนาน ปลายแหลม ยาว 2–6 มิลลิเมตร ดอกมีสีขาว ปากหลอดกลีบสีชมพู มีกลิ่นหอมอ่อน ๆ หลอดกลีบยาว 2–3.5 เซนติเมตร กลีบดอกรูปรี รูปขอบขนานหรือรูปใบหอก ยาว 0.7–2 เซนติเมตร เกสรเพศผู้ติดเหนือกึ่งกลางหลอดกลีบดอก อับเรณูยาว 1.2–1.7 มิลลิเมตร ก้านเกสรเพศเมียยาว 2–2.5 เซนติเมตร รวมยอดเกสร ผลออกเป็นคู่แต่มักเจริญเพียงผลเดียว รูปรีเบี้ยว ยาว 1.5–4 เซนติเมตร ภายในมีเมล็ดแข็ง เมื่อสุกมีสีดำอมน้ำเงินสารานุกรมพืชในประเทศไทย (ฉบับย่อ), ราชันย์ ภู่มา และคณะ, หน้า 306, พ.ศ. 2559, โรงพิมพ์สำนักงานพระพุทธศาสนาแห่งชาติ กรุงเทพฯ พุดดงนิยมปลูกเป็นไม้ประดับ เปลือกต้นใช้เป็นยาสวนทวารหนัก ใบและผลใช้รักษาอาการเจ็บคอและทอนซิลอักเสบ
# มหาวิทยาลัยรามคำแหง สาขาวิทยบริการเฉลิมพระเกียรติ จังหวัดขอนแก่น
มหาวิทยาลัยรามคำแหง สาขาวิทยาบริการเฉลิมพระเกียรติ จังหวัดขอนแก่น (อังกฤษ:Ramkhamhaeng University KhonKaen Campus in Honour of His Majesty The King) เป็นสาขาวิทยบริการ(แต่ไม่เทียบเท่าวิทยาเขต) ให้บริการการศึกษาในส่วนภูมิภาคของมหาวิทยาลัยรามคำแหง

 ประวัติ 
สาขาวิทยาบริการเฉลิมพระเกียรติ จังหวัดขอนแก่น แรกเริ่มก่อตั้งหลักจากวันที่ 22 ธันวาคม 2541 ท่านอธิการบดี รังสรรค์ แสงสุข และคณะผู้บริหารมหาวิทยาลัยได้เดินทางมารับมอบที่ดินและเงินบริจาคจำนวน 10 ล้าน จากพี่น้องชาวอำเภอบ้านไผ่ เพื่อสร้างมหาวิทยาลัยรามคำแหง สาขาวิทยบริการเฉลิมพระเกียรติ จังหวัดขอนแก่น 

ต่อมามหาวิทยาลัยได้แต่งตั้ง รองศาสตราจารย์วิชัย ธรานนท์ ดำรงตำแหน่งผู้ช่วยอธิการบดีปัจจุบัน ทำหน้าที่ประสานงานสาขาวิทยบริการเฉลิมพระเกียรติ ต่อมาที่ประชุมสภามหาวิทยาลัยรามคำแหงครั้งที่ 1/2542 เมื่อวันที่ 14 มกราคม 2542 ได้มีมติเห็นชอบในหลักการ ให้ดำเนินการจัดตั้ง มหาวิทยาลัยรามคำแหง สาขาวิทยบริการเฉลิมพระเกียรติ จังหวัดขอนแก่น ตามโครงการที่เสนอซึ่งได้กำหนดรายละเอียดไว้ดังนี้

1.สถานที่ก่อตั้ง ใช้พื้นที่สาธารณะประโยชน์หลักสิบเก้า ริมทางหลวงแผ่นดินหมายเลข 23 สายอำเภอบ้านไผ่ - มหาสารคาม ตำบลหินตั้ง อำเภอบ้านไผ่ จังหวัดขอนแก่น รวม 4 แปลง มีเนื้อที่ 462 ไร่ 3 งาน 42 ตารางวา ในระยะเริ่มต้นได้ดำเนินการก่อสร้างอาคารเรียน 3 ชั้น ในที่ดินแปลงที่ 1 และ 2 มีเนื้อที่ 133 ไร่ 1 งาน 17 ตารางวา ส่วนที่ดินแปลงที่ 3 และ 4 จะนำไปใช้ประโยชน์ในด้านการเกษตร

2. งบประมาณ ใช้งบประมาณ 30 ล้านบาท ได้รับการสนับสนุนจากภาครัฐ และเอกชนดังนี้
 เงินงบประมาณส่วนท้องถิ่น อำเภอบ้านไผ่ และส่วนท้องถิ่นอื่น ๆ ในจังหวัดขอนแก่น จำนวน 2 ล้านบาท ขณะนี้อยู่ระหว่างจัดหางบประมาณเพื่อการก่อสร้างอาคารเอนกประสงค์
 เงินบริจาคของชาวอำเภอบ้านไผ่ จำนวน 10 ล้าน
3. การดำเนินงาน ในระยะเริ่มต้นคณะกรรมการจัดตั้งมหาวิทยาลัยรามคำแหง ชาวอำเภอบ้านไผ่ได้ใช้งบประมาณที่ได้รับบริจาค จำนวน 10 ล้านบาท เพื่อใช้จ่ายในรายการที่จะมอบให้มหาวิทยาลัยรามคำแหง ดังนี้ 
 ก่อสร้างอาคารเรียน 3 ชั้น
 หม้อแปลงไฟฟ้า ขนาด 250 KVA
 ติดตั้งเครื่องปรับอากาศที่ชั้นหนึ่งของอาคารเรียน
 รถตู้ปรับอากาศ 1 คัน
 โรงอาหาร 1 โรง

 หลักสูตรที่เปิดสอน 
  ปัจจุบัน สาขาวิทยาบริการเฉลิมพระเกียรติ จังหวัดขอนแก่น เปิดทำการสอน ดังนี้

 ระดับปริญญาตรี 
 คณะนิติศาสตร์  
หลักสูตรนิติศาสตรบัณฑิต สาขาวิชานิติศาสตร์
 คณะรัฐศาสตร์  
หลักสูตรศิลปศาสตรบัณฑิต สาขาวิชาบริหารรัฐกิจ
 คณะบริหารธุรกิจ  
หลักสูตรบริหารธุรกิจบัณฑิต สาขาวิชาการบริหารทั่วไป
 เรียนรายกระบวนวิชา (Per-Degree) 

 ระดับปริญญาโท 
หลักสูตรศึกษาศาสตรมหาบัณฑิต 
 สาขาวิชาการบริหารการศึกษา 
 สาขาวิชาหลักสูตรและการสอน 
หลักสูตรศิลปศาสตร์มหาบัณฑิต (รัฐศาสตร์) 
 สาขารัฐศาสตร์ 
หลักสูตรบริหารธุรกิจมหาบัณฑิต 
 สาขาบริหารธุรกิจ 
หลักสูตรนิติศาสตรมหาบัณฑิต 
 สาขาวิชานิติศาสตร์ 
หลักสูตรเศรษฐศาสตรมหาบัณฑิต 
 สาขาวิชาเศรษฐศาสตร์ธุรกิจ 

 ระดับปริญญาเอก 
 สาขาบริหารธุรกิจ 
 สาขาสังคมวิทยา 
 สาขาวิชานิติศาสตร์ 
 สาขาวิชารัฐศาสตร์ 
 สาขาวิชาเศรษฐศาสตร์ 
 สาขาวิจัยการศึกษา 
 สาขาวิชาเทคโนโลยีการศึกษา 
 สาขาวิชาจิตวิทยาให้คำปรึกษา 
 สาขาวิชาจิตวิทยาอุตสาหกรรมและองค์การ 
 สาขาวิชาการบริหารการศึกษา
# กรมอเมริกาและแปซิฟิกใต้
กรมอเมริกาและแปซิฟิกใต้ มีภารกิจเกี่ยวกับการเสนอแนะนโยบายและดำเนินการเกี่ยวกับความสัมพันธ์ ทวิภาคีและพหุภาคีกับประเทศกลุ่มประเทศในภูมิภาคอเมริกาและแปซิฟิกใต้ และองค์การระหว่างประเทศของภูมิภาคอเมริกาและแปซิฟิกใต้ โดยการวิเคราะห์ประเมินสถานการณ์ทุกด้านในภูมิภาคอเมริกาและแปซิฟิกใต้ เพื่อเสริมสร้างความร่วมมือทวิภาคีและ พหุภาคี และปกป้อง รักษาผลประโยชน์แห่งชาติ

ภารกิจ และหน้าที่
วิเคราะห์และประเมินสถานการณ์ทางการเมือง ความมั่นคง เศรษฐกิจ วัฒนธรรมและสังคมของประเทศ กลุ่มประเทศในภูมิภาคอเมริกาและแปซิฟิกใต้ และองค์การระหว่างประเทศของภูมิภาคอเมริกาและแปซิฟิกใต้
เสนอแนะแนวนโยบายในการดำเนินความสัมพันธ์ระหว่างประเทศไทยกับประเทศ กลุ่มประเทศในภูมิภาคอเมริกาและแปซิฟิกใต้ และองค์การระหว่างประเทศของภูมิภาคอเมริกาและแปซิฟิกใต้
เป็นสื่อกลางในการติดต่อระหว่างส่วนราชการไทยกับตัวแทนของประเทศ กลุ่มประเทศในภูมิภาคอเมริกาและแปซิฟิกใต้ และองค์การระหว่างประเทศของภูมิภาคอเมริกาและแปซิฟิกใต้
ปฏิบัติการอื่นใดตามที่กฎหมายกำหนดให้เป็นอำนาจหน้าที่ของกรมหรือตามที่กระทรวงหรือคณะรัฐมนตรีมอบหมาย
หน่วยงานในสังกัดกรมอเมริกาและแปซิฟิกใต้
สำนักงานเลขานุการกรม
กองอเมริกาเหนือ
กองลาตินอเมริกา
กองแปซิฟิกใต้
# บัณฑิตวิทยาลัย มหาวิทยาลัยราชภัฏอุดรธานี
บัณฑิตวิทยาลัย มหาวิทยาลัยราชภัฏอุดรธานี  เป็นส่วนราชการไทยเทียบเท่าระดับคณะวิชา ในกำกับของมหาวิทยาลัยราชภัฏอุดรธานี ปัจจุบันเปิดหลักสูตรในระดับที่สูงกว่าปริญญาตรี ปริญญาโท และปริญญาเอก

 ประวัติ 
บัณฑิตวิทยาลัย มหาวิทยาลัยราชภัฏอุดรธานี แรกเริ่มก่อตั้งเมื่อปี พ.ศ. 2538 ตามพระราชบัญญัติสถาบันราชภัฏ พ.ศ. 2538 มาตรา 7 ที่กำหนดว่า "ให้สถาบันราชภัฏเป็นสถาบันอุดมศึกษาเพื่อการพัฒนาท้องถิ่นมีวัตถุประสงค์ให้การศึกษาวิชาการ และวิชาชีพระดับสูงทำการวิจัยให้บริการวิชาการแก่สังคม ปรับปรุง ถ่ายทอดและพัฒนาเทคโนโลยี ทำนุบำรุงศิลปวัฒนธรรม ผลิตครูและส่งเสริมฐานะครู" ใช้ชื่อว่า "โครงการบัณฑิตศึกษามหาวิทยาลัยราชภัฏอุดรธานี" และจากนั้นได้มีการเตรียมความพร้อมในการจัดการศึกษาระดับบัณฑิตศึกษา โดยได้ดำเนินการพัฒนาหลักสูตรระดับปริญญาโท

ต่อมามหาวิทยาลัยราชภัฏอุดรธานี ได้ดำเนินการพัฒนาหลักสูตรระดับบัณฑิตศึกษาให้สอดคล้องกับสภาพ ความต้องการ และการแก้ปัญหาของท้องถิ่นโดยเฉพาะอย่างยิ่งในองค์กรวิชาชีพครู และได้เตรียมความพร้อมด้านบุคลากร อาคารสถานที่ วัสดุอุปกรณ์ เอกสาร ตำรา และสิ่งอำนวยความสะดวกต่างๆ และได้นำเสนอหลักสูตรต่อคณะกรรมการสภาสถาบันราชภัฏ (ในขณะนั้น) และได้รับอนุมัติให้เปิดสอนหลักสูตรในระดับบัณฑิตศึกษาจำนวน 2 หลักสูตร 2 สาขาวิชา คือ หลักสูตรครุศาสตรมหาบัณฑิต สาขาวิชาการบริหารการศึกษาและสาขาวิชาหลักสูตรและการสอน ขึ้นเป็นครั้งแรกในปี 2542 

และเมื่อวันที่ 16 พฤศจิกายน 2556 บัณฑิตวิทยาลัย มหาวิทยาลัยราชภัฏอุดรธานี ได้รับการจัดตั้งอย่างเป็นทางการโดยสภามหาวิทยาลัยราชภัฏอุดรธานี โดยเปลี่ยนจากชื่อเดิมคือ โครงการบัณฑิตศึกษา ซึ่งได้จัดตั้งในปี 2538 บัณฑิตวิทยาลัยภายใต้การนำของคณบดีคนแรกที่ได้รับการแต่งตั้งจากสภามหาวิทยาลัยเมื่อวันที่ 26 ตุลาคม 2557 คือ ผู้ช่วยศาสตราจารย์ ดร.รพีพร สร้อยน้ำ

 หลักสูตรการศึกษา 

หลักสูตรที่เปิดสอนในบัณฑิตวิทยาลัย มหาวิทยาลัยราชภัฏอุดรธานี ระดับประกาศนียบัตรบัณฑิต ระดับปริญญาโท ระดับปริญญาเอกหลักสูตรประกาศนียบัตรบัณฑิต (ป.บัณฑิต)
 สาขาวิชาชีพครูหลักสูตรครุศาสตรมหาบัณฑิต (ค.ม.)
 สาขาวิชาการบริหารการศึกษา
 สาขาวิชาหลักสูตรและการสอน
 สาขาวิชาวิจัยและการประเมินผลการศึกษา
 สาขาวิชาวิทยาศาสตร์ศึกษา
หลักสูตรวิทยาศาสตรมหาบัณฑิต (วท.ม.)
 สาขาวิชาวิทยาศาสตร์ศึกษา
 สาขาวิชาการจัดการทรัพยากรเกษตรและสิ่งแวดล้อม
หลักสูตรศิลปศาสตรมหาบัณฑิต (ศศ.ม.)
 สาขาวิชายุทธศาสตร์การพัฒนา
 สาขาวิชาการสอนภาษาอังกฤษสำหรับผู้พูดภาษาอื่น
หลักสูตรบริหารธุรกิจมหาบัณฑิต (บธ.ม.)
 สาขาวิชาการจัดการ
หลักสูตรสาธารณสุขศาสตรมหาบัณฑิต (ส.ม.)
 สาขาวิชาสาธารณสุขศาสตร์หลักสูตรปรัชญาดุษฎีบัณฑิต (ปร.ด.)
 สาขาวิชาการบริหารการศึกษา
 สาขาวิชาหลักสูตรและการเรียนการสอน
 สาขาวิชายุทธศาสตร์การพัฒนา
# ตาน-ดแว
ตาน-ดแว (, ; ชื่อเดิมในภาษาอังกฤษคือ ซันโดเวย์) เป็นเมืองท่าที่สำคัญในรัฐยะไข่ ประเทศพม่า เป็นเมืองโบราณและเคยเป็นเมืองศูนย์กลางของรัฐยะไข่หรืออาระกัน เมืองมีพื้นที่ประมาณ  ล้อมรอบไปด้วยเทือกเขายะไข่ซึ่งอยู่ติดกับชายฝั่งทะเล มีพื้นที่สูงถึง 4,000 ฟุต อุดมไปด้วยหินอัคนี ดินเหนียว หินชนวน หินเหล็กไฟ และหินทราย นอกจากนี้ยังค้นพบอัญมณี อาทิ หินสบู่ แร่ควอตซ์ขาว เคยมีบันทึกปริมาณน้ำฝนระหว่างปี ค.ศ. 1961–1990 มีมากถึง  พืชเศรษฐกิจที่สำคัญคือข้าวและยาสูบ

 ภูมิอากาศ 
มีภูมิอากาศแบบมรสุมเขตร้อน อากาศอบอุ่นถึงร้อนตลอดทั้งปี มี 2 ฤดู ได้แก่ ฤดูแล้งหรือฤดูหนาว (พฤศจิกายน–เมษายน) และฤดูฝนหรือฤดูร้อน (พฤษภาคม–ตุลาคม) ฝนจะตกมากในช่วงเดือนมิถุนายน–กันยายน มีปริมาณน้ำฝนสูงถึง  ต่อเดือน
# จอห์น เคอร์ติน
จอห์น โจเซฟ แอมโบรส เคอร์ติน  เป็นนักการเมืองชาวออสเตรเลียจากพรรคแรงงาน และเป็นนายกรัฐมนตรีออสเตรเลียคนที่ 14 ระหว่างปี ค.ศ. 1935 ถึง 1945 เขาสามารถนำพาประเทศผ่านพ้นภัยคุกคามจากการรุกคืบของกองทัพจักรวรรดิญี่ปุ่นในช่วงสงครามโลกครั้งที่สอง และได้รับการยกย่องให้เป็นหนึ่งในผู้นำที่ยิ่งใหญ่ที่สุดของออสเตรเลีย เขาถึงแก่อสัญกรรมขณะอยู่ในตำแหน่งเมื่อวันที่ 5 กรกฎาคม ค.ศ. 1945 เพียงหนึ่งเดือนก่อนหน้าที่สงครามจะสิ้นสุดลง
# แฮโฮ่
แฮโฮ่  เป็นเมืองเล็ก ๆ ในอำเภอกะลอ จังหวัดตองจี รัฐฉาน ประเทศพม่า เป็นประตูสู่สถานที่ท่องเที่ยวอย่างทะเลสาบอี้นเล่ เมืองนี้เชื่อมต่อได้โดยทางหลวงหมายเลข 4 ไปยังซะกานจีและตองจีซึ่งเป็นเมืองศูนย์กลางของรัฐฉาน นอกจากนี้ยังมีถนนไปยังเหมืองเงินเก่ามอโซน (บอไซง์)

 ภูมิอากาศ
# รัฐมนตรีว่าการกระทรวงการคลัง (สหราชอาณาจักร)
สมุหพระคลัง  เป็นตำแหน่งรัฐมนตรีอาวุโสของรัฐบาลสหราชอาณาจักร และเป็นผู้บังคับบัญชาของกระทรวงธนารักษ์ และเป็นหนึ่งในตำแหน่งใหญ่แห่งรัฐ

สมุหพระคลังเทียบได้กับตำแหน่งรัฐมนตรีว่าการกระทรวงการคลังในประเทศอื่น นอกจากนี้ สมุหพระคลังยังดำรงตำแหน่งตามประเพณีเป็น นายธนารักษ์โท (Second Lord of the Treasury) ผู้มีความอาวุโสที่สองของกระทรวงธนารักษ์ เป็นรองจากนายธนารักษ์เอก (First Lord of the Treasury) ซึ่งก็คือนายกรัฐมนตรี

คำว่า Exchequer มีความหมายว่า "ผู้สั่งจ่ายเงิน" กล่าวคือเป็นผู้รับผิดชอบสูงสุดในทำบัญชีและการสั่งจ่ายเงินทั้งสิ้นทั้งปวงของประเทศ ในคริสต์ศตวรษที่ 18 ถึง 19 นายกรัฐมนตรีสหราชอาณาจักรมักจะควบตำแหน่งเป็นสมุหพระคลัง นายกรัฐมนตรีคนสุดท้ายที่ควบตำแหน่งสมุหพระคลังคือสแตนลีย์ บอลดวิน ในปี 1923
# รัฐมนตรีว่าการกระทรวงการต่างประเทศ (สหราชอาณาจักร)
รัฐมนตรีว่าการกระทรวงการต่างประเทศ เครือจักรภพ และการพัฒนา  หรือ รัฐมนตรีต่างประเทศ เป็นรัฐมนตรีในรัฐบาลของสหราชอาณาจักร รับผิดชอบกระทรวงการต่างประเทศ เครือจักรภพ และการพัฒนา โดยตำแหน่งนี้ถือว่าเป็นหนึ่งในตำแหน่งรัฐมนตรีที่มีความอาวุโสสูงสุดในรัฐบาลสหราชอาณาจักร และยังเป็นหนึ่งในสี่ตำแหน่งใหญ่แห่งรัฐ ผู้ที่ดำรงตำแหน่งนี้เป็นสมาชิกคณะรัฐมนตรีและสภาความมั่นคงแห่งชาติ และรับผิดชอบต่อนายกรัฐมนตรีโดยตรง

ผู้ที่ดำรงตำแหน่งทำงานร่วมกับรัฐมนตรีช่วยว่าการต่างประเทศคนอื่น ๆ อีกทั้งมีคณะกรรมาธิการการต่างประเทศในสภาสามัญชนคอยกำกับดูแลการทำงานของรัฐมนตรี และตำแหน่งนี้มีตำแหน่งรัฐมนตรีเงาที่ตรงกันคือรัฐมนตรีว่าการกระทรวงการต่างประเทศเงา

รัฐมนตรีต่างประเทศคนปัจจุบันคือ เดวิด แคเมอรอน ซึ่งเคยดำรงตำแหน่งเป็นนายกรัฐมนตรีตั้งแต่ ค.ศ. 2010 ถึง ค.ศ. 2016 โดยนายกรัฐมนตรีคนปัจจุบัน ริชี ซูแน็ก แต่งตั้งให้แคเมอรอนเป็นรัฐมนตรีในการปรับคณะรัฐมนตรีในเดือนพฤศจิกายน ค.ศ. 2023

 หน้าที่รับผิดชอบ 
รัฐมนตรีต่างประเทศมีความรับผิดชอบที่แตกต่างออกไปจากรัฐมนตรีต่างประเทศของประเทศอื่น ๆ โดยมีความรับผิดชอบรวมถึง

 ความสัมพันธ์ระหว่างสหราชอาณาจักรและรัฐบาลของประเทศอื่น
 สนับสนุนผลประโยชน์ของรัฐบาลในต่างประเทศ 
 ประเด็นที่เกี่ยวกับประเทศในเครือจักรภพและดินแดนโพ้นทะเล
 กำกับดูแลหน่วยข่าวกรองลับ (MI6) และศูนย์สื่อสารรัฐบาล (GCHQ)
# ไลน์ทีวี
ไลน์ ทีวี  เป็นเว็บไซต์และแอปพลิเคชันที่ให้บริการโอทีทีวีดิทัศน์ตามคำขอ5 กลยุทธ์ LINE TV ในวันนี้ VDO on Demand เริ่มกลายเป็น New Normal ที่คู่แข่งเพิ่มขึ้นปัจจุบันปิดให้บริการแล้ว มีเจ้าของคือ ไลน์ คอร์ปอเรชั่น ที่ประเทศญี่ปุ่น ให้บริการหลักในประเทศไทย และเปิดให้บริการในไทยเป็นแห่งแรกในวันที่ 28 ตุลาคม พ.ศ. 2557 ผู้ใช้สามารถรับชมเนื้อหาแบบไม่มีค่าใช้จ่าย โดยไลน์ทีวีมีรายได้จากการโฆษณาไลน์ทีวีฟุ้งโฆษณาปัง

หลักจากเปิดให้บริการในไทย ในปี พ.ศ. 2558 ได้เปิดบริการในไต้หวัน และในปี พ.ศ. 2563 ได้เปิดให้บริการถึงประเทศอื่น ๆ อีก 19 ประเทศ ส่วนใหญ่เป็นประเทศในเอเชียตะวันออกเฉียงใต้ ละตินอเมริกา และสหรัฐอเมริกา นำรายการจากโทรทัศน์ท้องถิ่น และยังร่วมมือกับสตูดิโอเพื่อผลิตเนื้อหาที่เป็นต้นฉบับของตัวเอง (LINE TV Originals)

ในวันที่ 29 พฤศจิกายน พ.ศ. 2564 ได้มีการประกาศผ่านเพจเฟซบุ๊กของ ไลน์ทีวี ประเทศไทย ระบุว่าไลน์ทีวี ประเทศไทย เปิดให้บริการถึงวันที่ 31 ธันวาคม พ.ศ. 2564 ทั้งนี้ ยังไม่มีการระบุถึงเหตุผลที่แน่ชัด โดยเนื้อหาที่เป็นต้นฉบับ (LINE TV Original Series) ได้ย้ายไปให้บริการที่แท็บทีวีบนไลน์ทูเดย์

 การให้บริการ 
Line TV (ไลน์ ทีวี)ให้บริการเนื้อหารับชมครอบคลุมหลายหมวดหมู่ ทั้งละคร ซิทคอม ซีรีส์ ภาพยนตร์ อะนิเมชั่น รายการวาไรตี้ มิวสิควีดีโอ ทอล์คโชว์ รวมทั้งซีรีส์และรายการออนไลน์ต่าง ๆ โดยเนื้อหาทั้งหมดนั้นจะเป็นรายการจากผู้ผลิต และสถานีโทรทัศน์ ที่เป็นพันธมิตรทางธุรกิจกับไลน์ทีวีLINE TV เผยยอดคนดูในช่วงล็อกดาวน์ เติบโตเพิ่มกว่า 45%สำหรับพันธมิตรทางธุรกิจกับ LINE TV สามารถรับชมได้ผ่านเว็บไซต์ แอปพลิเคชัน และโทรทัศน์
# รายชื่ออธิบดีกรมประมง
ด้านล่างนี้คือรายนามเจ้ากรมรักษาสัตว์น้ำ อธิบดีกรมการประมง และอธิบดีกรมประมงทำเนียบอธิบดีกรมประมง

 รายนาม 
 เจ้ากรมรักษาสัตว์น้ำ ลำดับ(สมัย)  รูป  รายนาม  เริ่มวาระ  สิ้นสุดวาระ  หมายเหตุ 1   ดร.ฮิวแมคคอร์มิค สมิท  27 กันยายน พ.ศ. 2469  พ.ศ. 2473  2(1)   หลวงจุลชีพพิชชาธร(จุล วัจนคุปต์)  พ.ศ. 2474  พ.ศ. 2475  อธิบดีกรมการประมง ลำดับ(สมัย)  รูป  รายนาม  เริ่มวาระ  สิ้นสุดวาระ  หมายเหตุ 2(2)   หลวงจุลชีพพิชชาธร(จุล วัจนคุปต์)  พ.ศ. 2475  พ.ศ. 2477  3  100px  หลวงสุวรรณวาจกกสิกิจ(ทองดี เรศานนท์)  พ.ศ. 2478  พ.ศ. 2479  4   พระยาชลมารคพิจารณ์(หม่อมหลวงพงศ์ สนิทวงศ์)  พ.ศ. 2479  พ.ศ. 2482  5  100px  พระช่วงเกษตรศิลปการ(ดร.ช่วง โลจยะ)  พ.ศ. 2482  พ.ศ. 2484  6(1)   ดร.บุญ อินทรัมพรรย์  พ.ศ. 2487  พ.ศ. 2496  อธิบดีกรมประมง ลำดับ(สมัย)  รูป  รายนาม  เริ่มวาระ  สิ้นสุดวาระ  หมายเหตุ 6(2)   ดร.บุญ อินทรัมพรรย์  พ.ศ. 2496  พ.ศ. 2504  7  100px  ดร.ปรีดา กรรณสูต  10 สิงหาคม พ.ศ. 2504  พ.ศ. 2514  8   นายสันต์ บัณฑุกูล  พ.ศ. 2514  พ.ศ. 2518  9   นายทวนไทย บำราศอรินทร์พ่าย  พ.ศ. 2518  พ.ศ. 2519  10   ดร.เชิดชาย อมาตยกุล  1 ตุลาคม พ.ศ. 2519  30 กันยายน พ.ศ. 2521  11   นาวาโท ดร.สว่าง เจริญผล ร.น.  1 ตุลาคม พ.ศ. 2521  30 กรกฎาคม พ.ศ. 2526  12   ดร.วนิช วารีกุล  1 ตุลาคม พ.ศ. 2526  18 เมษายน พ.ศ. 2532  13   ดร.ปลอดประสพ สุรัสวดี  19 เมษายน พ.ศ. 2532  8 มิถุนายน พ.ศ. 2540  14   นายธำมรงค์ ประกอบบุญ  9 มิถุนายน พ.ศ. 2540  27 ตุลาคม พ.ศ. 2545  15   ดร.สิทธิ บุณยรัตผลิน  28 ตุลาคม พ.ศ. 2545  26 ตุลาคม พ.ศ. 2548  16   ดร.จรัลธาดา กรรณสูต  27 ตุลาคม พ.ศ. 2548  30 กันยายน พ.ศ. 2550  17   นางสมหญิง เปี่ยมสมบูรณ์  1 พฤศจิกายน พ.ศ. 2550  30 กันยายน พ.ศ. 2554  18(1)   ดร.วิมล จันทรโรทัย  1 ตุลาคม พ.ศ. 2554  30 กันยายน พ.ศ. 2556  19   นายนิวัติ สุธีมีชัยกุล  1 ตุลาคม พ.ศ. 2556  30 กันยายน พ.ศ. 2557  20   นายจุมพล สงวนสิน  1 ตุลาคม พ.ศ. 2557  30 กันยายน พ.ศ. 2558   18(2)   ดร.วิมล จันทรโรทัย  1 ตุลาคม พ.ศ. 2558  19 เมษายน พ.ศ. 2559  21   ดร.อดิศร พร้อมเทพ  20 เมษายน พ.ศ. 2559  9 มีนาคม พ.ศ. 2562  22   นายมีศักดิ์ ภักดีคง  1 ตุลาคม พ.ศ. 2562  2 มีนาคม พ.ศ. 2565  23   นายเฉลิมชัย สุวรรณรักษ์  3 มีนาคม พ.ศ. 2565  23 มกราคม พ.ศ. 2567  24   นายบัญชา สุขแก้ว  24 มกราคม พ.ศ. 2567  ปัจจุบัน
# ตำบลน้ำตก
ตำบลน้ำตก อาจหมายถึง
 ตำบลน้ำตก อำเภอทุ่งสง จังหวัดนครศรีธรรมราช
 ตำบลน้ำตก อำเภอนาน้อย จังหวัดน่าน
# หลุยส์ อ็องตวน เดอ แซ็ง-ฌุสต์
หลุยส์ อ็องตวน เดอ แซ็ง-ฌุสต์  เป็นผู้นำทางการเมืองและการทหารในช่วงการปฏิวัติฝรั่งเศส เขาได้รับเลือกให้เข้าเป็นสมาชิกที่ประชุมใหญ่แห่งชาติในปี ค.ศ. 1792 และถือเป็นสมาชิกสภาที่มีอายุน้อยที่สุดในวัยเพียง 25 ปี แซ็ง-ฌุสต์มีความก้าวหน้าในตำแหน่งการงานอย่างรวดเร็วและกลายเป็นหนึ่งในผู้นำระดับสูงของของรัฐบาลสาธารณรัฐฝรั่งเศสที่ 1 เขาเป็นแกนนำเรียกร้องให้ประหารชีวิตพระเจ้าหลุยส์ที่ 16 

ความปากร้ายของเขาสร้างความประทับใจให้แก่มักซีมีเลียง รอแบ็สปีแยร์ แซ็ง-ฌุสต์ได้รับแต่งตั้งจากรอแบ็สปีแยร์ให้เป็นหนึ่งในกรรมาธิการความปลอดภัยส่วนรวม และต่อมายังได้รับแต่งตั้งเป็นประธานที่ประชุมใหญ่แห่งชาติ รวมถึงเป็นผู้ตรวจการประจำกองทัพในระหว่างสงครามปฏิวัติฝรั่งเศส และยังเป็นบุคคลหลักที่ร่างรัฐธรรมนูญฝรั่งเศสฉบับสุดโต่ง ค.ศ. 1793 ที่ให้อำนาจพิเศษแบบเบ็ดเสร็จแก่คณะกรรมาธิการความปลอดภัยส่วนรวมในการดำเนินการปฏิวัติ

นับได้ว่าแซ็ง-ฌุสต์เป็นบุคคลสำคัญที่คอยค้ำจุนอำนาจทางการเมืองของรอแบ็สปีแยร์ เขาใช้อำนาจเบ็ดเสร็จจากรัฐธรรมนูญที่ตนเองร่างขึ้นในการข่มขู่และกำจัดผู้แทนราษฎรสายกลางอย่างฌัก ปีแยร์ บรีโซ ตลอดจนผู้แทนราษฎรกลุ่มฌีรงแด็ง อย่างไร้ความปรานีจนได้รับฉายาว่า "ทูตแห่งความตาย" ในสมัยแห่งความน่าสะพรึงกลัว 

ในวันที่ 27 กรกฎาคม 1794 สมาชิกที่ประชุมใหญ่แห่งชาติลงมติประกาศให้รอแบ็สปีแยร์เป็น "เผด็จการทรราช" ซึ่งทำให้รอแบ็สปีแยร์และพรรคพวกอีก 21 คนซึ่งรวมถึงแซ็ง-ฌุสต์ถูกจับกุมในคืนนั้น และถูกนำตัวไปประหารชีวิตด้วยกิโยตีนในวันรุ่งขึ้น ถือเป็นจุดสิ้นสุดสมัยแห่งความน่าสะพรึงกลัว

 ประวัติ
# ระยะเวลาโปรทรอมบิน
การตรวจระยะเวลาโปรทรอมบิน  และค่าวิเคราะห์ต่อยอดต่างๆ เช่น อัตราส่วนโปรทรอมบิน  และอัตราส่วนมาตรฐานกลางนานาชาติ  คือการตรวจการทำงานของ extrintic pathway ของการจับลิ่มของเลือด ใช้ตรวจดูว่าเลือดสามารถจับลิ่มได้ง่ายเพียงใด สามารถแปลผลไปถึงระดับยาวาร์ฟาริน (ยาต้านการจับลิ่มของเลือด) การทำงานองตับ ระดับวิตามินเค เป็นต้น
การตรวจวัดทางห้องปฏิบัติการ
อัตราส่วนมาตรฐานนานาชาติ
ค่าของระยะเวลาโปรทรอมบินในคนปกติจะแตกต่างกันไปขึ้นกับระบบที่ใช้ในการวัด จึงมีการนำอัตราส่วนมาตรฐานกลางนานาชาติ  หรือ INR มาใช้
# โรคสมอง
โรคสมอง  หมายถึงกลุ่มของโรคต่างๆ ที่ทำให้เกิดการเสียการทำงานของสมอง ซึ่งมีสาเหตุแตกต่างกันไป อาจหมายถึงโรคหรืออาการก็ได้แล้วแต่บริบท
แหล่งข้อมูลอื่น
# มหาวิทยาลัยมหามกุฏราชวิทยาลัย วิทยาเขตอีสาน
มหาวิทยาลัยมหามกุฏราชวิทยาลัย วิทยาเขตอีสาน  เป็นวิทยาเขตของมหาวิทยาลัยมหามกุฏราชวิทยาลัย ตั้งอยู่ที่ตำบลในเมือง อำเภอเมืองขอนแก่น ก่อตั้งขึ้นเมื่อปี  พ.ศ. 2533

 ประวัติ
มหาวิทยาลัยมหามกุฏราชวิทยาลัย วิทยาเขตอีสาน แรกเริ่มก่อตั้งขึ้นเมื่อวันที่ 18 ธันวาคม พ.ศ. 2533 ตามมติของสภามหาวิทยาลัยมหามกุฏราชวิทยาลัย ได้อนุมัติให้สถาปนา "วิทยาเขตแห่งแรกในภาคตะวันออกเฉียงเหนือที่จังหวัดขอนแก่น" ให้ชื่อว่าสภาการศึกษามหามกุฏราชวิทยาลัย วิทยาเขตอีสาน  ณ  วัดศรีจันทร์(พระอารามหลวง) อำเภอเมือง  จังหวัดขอนแก่น

ต่อมาในปี พ.ศ. 2540 ภายหลัง มีพระบรมราชโองการโปรดเกล้าฯ จัดตั้งมหาวิทยาลัยมหามกุฏราชวิทยาลัย มีสถานะเป็นมหาวิทยาลัยของรัฐ ในกำกับของกระทรวงศึกษาธิการ โดยให้ชื่อใหม่ว่า มหาวิทยาลัยมหามกุฏราชวิทยาลัย วิทยาเขตอีสาน และได้ย้ายไปอยู่  ณ บ้านโนนชัย 9/37 หมู่ที่ 12 ถนนราษฎร์คนึง ตำบลในเมือง อำเภอเมือง จังหวัดขอนแก่น  เมื่อวันที่ 27 มิถุนายน พ.ศ. 2542 โดยมีวัตถุประสงค์ในการสถาปนา ดังนี้ คือ
 เพื่อเป็นสถานศึกษาด้านพระพุทธศาสนา
 เพื่อให้เป็นสถานศึกษาวิทยาการอันเป็นของชาติภูมิและต่างประเทศ
 เพื่อให้ศาสนทายาทได้เป็นกำลังในการจรรโลงพระพุทธศาสนาและเป็นศาสนทายาทที่เหมาะสมกับกาลสมัย
 เพื่อให้เป็นศูนย์กลางการศึกษา ค้นคว้า วิจัย ทางพระพุทธศาสนา และทำนุบำรุงศิลปวัฒนธรรม ประติมากรรมทางพระพุทธศาสนา

 หลักสูตร 
 หลักสูตรที่เปิดสอนในมหาวิทยาลัยมหามกุฏราชวิทยาลัย วิทยาเขตอีสาน คณะ/ภาควิชา ระดับปริญญาตรี ระดับปริญญาโท ระดับปริญญาเอกคณะมนุษยศาสตร์หลักสูตรศิลปศาสตรบัณฑิต (ศศ.บ.)
สาขาวิชาภาษาอังกฤษคณะศึกษาศาสตร์หลักสูตรศึกษาศาสตรบัณฑิต (ศษ.บ.)
สาขาวิชาการศึกษาปฐมวัย
สาขาวิชาการสอนภาษาอังกฤษ
สาขาวิชาการสอนภาษาไทย
สาขาวิชาการสอนสังคมศึกษา
สาขาวิชาการสอนพระพุทธศาสนาหลักสูตรศึกษาศาสตรมหาบัณฑิต
 สาขาวิชาการบริหารการศึกษา
 สาขาวิชาการสอนภาษาไทยหลักสูตรศึกษาศาสตรดุษฎีบัณฑิต (ศษ.ด.)
สาขาวิชาการบริหารการศึกษา
สาขาวิชาการสอนภาษาไทยคณะสังคมศาสตร์หลักสูตรรัฐศาสตรบัณฑิต (ร.บ.)
สาขาวิชารัฐศาสตร์การปกครอง
สาขาวิชาการปกครอง

หลักสูตรศิลปศาสตรบัณฑิต (ศศ.บ.)
สาขาวิชาการบริหารกิจการพระพุทธศาสนา
หลักสูตรรัฐประศาสนศาสตรบัณฑิต (รป.บ.)

 สาขาวิชารัฐประศาสนศาสตร์

หลักสูตรสังคมสงเคราะห์ศาสตรบัณฑิต (สส.บ.)

สาขาวิชาสังคมสงเคราะห์ศาสตร์		หลักสูตรรัฐศาสตรมหาบัณฑิต (ร.ม.)

 สาขาวิชาการปกครองท้องถิ่นตามแนวพระพุทธศาสตร์

ัคณะศาสนาและปรัชญาหลักสูตรศาสนศาสตรบัณฑิต (ศน.บ.)
สาขาวิชาพุทธศาสตร์หลักสูตรศาสนศาสตรมหาบัณฑิต (ศน.ม.)
สาขาวิชาพระพุทธศาสนาและปรัชญา

 ศิษย์เก่า
# อาตาลันตาแบร์กามัสกากัลโช
อาตาลันตาแบร์กามัสกากัลโช  หรือรู้จักกันในชื่อ อาตาลันตา, อาตาลันตา แบร์กาโม หรือ อาตาลันตา บีซี เป็นสโมสรฟุตบอลในประเทศอิตาลี ตั้งอยู่ที่เมืองแบร์กาโม แคว้นลอมบาร์เดีย ปัจจุบันลงเล่นในเซเรียอา หลังจากที่เลื่อนชั้นมาจากเซเรียบี ในฤดูกาล 2010–11

 ประวัติ 
สโมสรอาตาลันตาก่อตั้งในปี ค.ศ. 1907 มีชื่อเรียกเล่น ๆ ว่า แนราซซูร์รี และ ออโรบิซี ชุดแข่งจะประกอบด้วย เสื้อลายทางสีน้ำเงินดำ กางเกงสีดำ และถุงเท้าสีดำ ปัจจุบันใช้สนามสตาดีโออัตเลตีอัซซูร์รีดีตาเลีย ความจุ 26,638 ที่ตั้ง

ในอิตาลี อาตาลันตา ถูกเรียกว่าเป็น รีจีนา เดลเล โปรวินซาลี (ราชินีแห่งสโมสรชนบท) เพราะเป็นหนึ่งในสโมสรเก่าแก่ที่มิได้ตั้งอยู่ในเมืองใหญ่ พวกเขาลงเล่นไป 53 ฤดูกาลในเซเรียอา, 28 ฤดูกาลในเซเรียบี และ 1 ฤดูกาลในเซเรียซี

สโมสรเคยชนะเลิศรางวัลโกปปาอีตาเลีย ใน ค.ศ. 1963 และเข้าแข่งขันยูฟ่าคัพวินเนอร์สคัพ ผ่านไปถึงรอบรองชนะเลิศ ใน ค.ศ. 1988 โดยในตอนนั้น สโมสรยังอยู่ในเซเรียบี นี่จึงเป็นผลงานที่ดีที่สุดของสโมสรที่ไม่ได้อยู่บนลีกสูงสุด ในการแข่งขันของยูฟ่า (ร่วมกับสโมสรฟุตบอลคาร์ดิฟฟ์ซิตี) นอกจากนี้ยังเคยแข่งขันยูฟ่าคัพ ฤดูกาล 1990–91 ผ่านถึงรอบก่อนรองชนะเลิศ

 ผู้เล่น 
 ชุดปัจจุบัน 

 ผู้เล่นที่ถูกปล่อยยืมตัว 

 ชุดเยาวชน 

 หมายเลขที่สงวนไว้ 
 12 – เพื่ออุทิศให้แก่ผู้ติดตามสโมสร
 14 –  เฟเดริโก ปิซานี, กองหน้า (ค.ศ. 1991–97) – ผู้เล่นเกียรติยศ
 80 – เอลิโอ กอร์บานี นักข่าววิทยุ

 เกียรติประวัติ 
 ระดับประเทศ 
 โกปปาอีตาเลีย
 ชนะเลิศ (1): 1962–63

 เซเรียบี
 ชนะเลิศ (6): 1927–28, 1939–40, 1958–59, 1983–84, 2005–06, 2010–11

 เซเรียซี
 ชนะเลิศ (1): 1981–82
 .ยูฟ่ายูโรปาลีก
 ชนะเลิศ (1):  2023/24

 ระดับทวีป 
ยูฟ่ายูโรปาลีก
 ชนะเลิศ (1): 2023–24